CELEX: 62015CN0613
Language: fi
Date: 2015-11-20 00:00:00
Title: Asia C-613/15: Ennakkoratkaisupyyntö, jonka Juzgado de Primera Instancia n° 5 de Alcobendas (Espanja) on esittänyt 20.11.2015 – Ibercaja Banco S.A.U. v. José Cortés González

8.2.2016   
            
            
               FI
            
            
               Euroopan unionin virallinen lehti
            
            
               C 48/17
            
         Ennakkoratkaisupyyntö, jonka Juzgado de Primera Instancia no 5 de Alcobendas (Espanja) on esittänyt 20.11.2015 – Ibercaja Banco S.A.U. v. José Cortés González
   (Asia C-613/15)
   (2016/C 048/23)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia no 5 de Alcobendas
   
      Pääasian asianosaiset
   
   
      Kantaja: Ibercaja Banco S.A.U.
   
      Vastaaja: José Cortés González
   
      Ennakkoratkaisukysymykset
   
   
               1)
            
            
               Ovatko 5.4.1993 annetun direktiivin 93/13/ETY (1) 3 artiklan 1 kohta, 4 artiklan 1 kohta, 6 artiklan 1 kohta ja 7 artiklan 1 kohta esteenä Espanjan kiinnityksistä annetun lain 114 §:n kaltaiselle kansalliselle oikeussäännölle, jonka mukaan kansallinen tuomioistuin voi viivästyskorkoa koskevan sopimusehdon kohtuuttomuuden arvioimiseksi tutkia yksinomaan, onko sopimuksen mukainen korko yli kolminkertainen lailliseen korkoon verrattuna, eikä voi ottaa huomioon muita olosuhteita?
            
         
               2)
            
            
               Ovatko 5.4.1993 annetun direktiivin 93/13/ETY 3 artiklan 1 kohta, 4 artiklan 1 kohta, 6 artiklan 1 kohta ja 7 artiklan 1 kohta esteenä Espanjan siviiliprosessilain 693 §:n kaltaiselle kansalliselle oikeussäännölle, jossa annetaan mahdollisuus vaatia lainan koko määrän ennenaikaista takaisinmaksua, jos kolme kuukausierää on jäänyt maksamatta, ottamatta huomioon muita tekijöitä, kuten laina-aikaa tai lainan määrää taikka muita asiaan liittyviä olennaisia perusteita, ja jonka mukaan ennenaikaisen eräännyttämisen vaikutusten välttämisen mahdollisuus riippuu velkojan tahdosta, ellei lainan vakuudeksi ole kiinnitetty lainanottajan vakituinen asunto?
            
         
               3)
            
            
               Onko lain 1/2013 neljäs siirtymäsäännös tuomiosta Cofidis (2) ilmenevän oikeuskäytännön vastainen?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).
   
      (2)  Asia C-473/00, EU:C:2002:705.